google/wiki40b huggingface dataset:
Reggianito

Reggianito er en svært hard granaost av kumelk fra Argentina, som har sin opprinnelse blant italienske innvandrere som ønsket å lage en ost som minnet om deres hjemlige Parmigiano Reggiano. Navnet Reggianito (en spansk avledning av byen Reggio Emilia), refererer til det faktum at osten er produsert i små 6,8 kg hjul, snarere enn de svære Parmigiano-Reggiano ostene.
Osten, som er litt saltere enn sitt italienske opphav, brukes generelt til koking eller oppvarming med gitter over pastamatretter. Aldringsperioden på 5–6 måneder, som er lengre enn noen annen søramerikansk ost, er kortere enn for moderosten.
I årene etter første verdenskrig ble osten betraktet som en seriøs konkurrent av italienske ostemakere i eksportmarkedet, og dette førte til etableringen av Parmigiano-Reggiano konsortiet. I USA blir den ofte solgt som Parmesan.
Wu hu

Wu hu (hanzi: 五胡, pinyin: Wǔ hú) eller de fem barbariske stammene er et kinesisk begrep for ikkekinesiske nomadiske folk fra nord som innvandret til Kina, hvor de som satte i gang Wu hu-opprøret i 304 til 316 mot Jìn-dynastiet og opprettet mange av sekstenkongerikene i en periode fra 304 til 439 e.Kr.
Begrepet wǔ hú ble først brukt i historieverket Shiliuguo Chunqiu. Flere andre begreper (xiongnu, hu, zhuhu) har omtrent samme betydning – ikkekinesiske folkegrupper som innvandret til Kina under Jìn-dynastiet. De fem stammene defineres som regel som xiongnu, xianbei, di, qiang og jie, mens noen historikere kan ha sine egne definisjoner.
Senere historikere har funnet ut at det i virkeligheten var flere enn fem stammer som tok del i hendelsene.
Séamus Coleman

Landslaget

Han debuterte for det irske landslaget den 8. februar 2011 mot Wales, en kamp Irland vant 3-0.
Han ble tatt ut i Irlands EM-tropp til EM i Frankrike 2016.
Brevista

Utseende

En nokså liten (ca. 7 millimeter) praktbille.

Utbredelse

Slekten ble beskrevet basert på et eksemplar fra Bon Tsagaan i Mongolia.
Joël Veltman

Landslaget

Han ble tatt ut i den nederlandske VM-troppen til fotball-VM i Brasil 2014.
19. november 2013 fikk han sin første landskamp for Nederland mot Colombia.
Barsebäckshamn

Barsebäckshamn er et tettsted i Kävlinge kommune i Skåne län i Sverige. I 2010 hadde tettstedet 438 innbyggere. Tettstedet ligger cirka 15 kilometer sørvest for Kävlinge.
Beilun

Beilun (kinesisk: 北仑区, pinyin: Běilún) er et distrikt i Ningbo og en internasjonal havn i provinsen Zhejiang i Folkerepublikken Kina, sørøst ved Hangzhou-bukten. Den betjener byen Ningbo med omland.
Stedet var lenge en liten fiskerlandsby, men ble bygd ut til en hovedhavn på grunn av sitt dype havnebasseng på 17 meter og sin beskyttede beliggenhet i le for de fjellrike Zhoushanøyene.
Når Hangzhou Bay Bridge står ferdig i 2008 kommer skipstrafikken til å øke, ettersom havnen da kan avlaste havnen i Shanghai som ikke lenger har tilstrekkelig kapasitet.
I distriktet ligger Kinas og verdens største varmekraftverk – Guodian Beilun kullkraftverk – med en installert effekt på hele 5.000 MW. Det eies av selskapet China Guodian Corporation, som også driver andre kraftprosjekter i dette området.
Trosvik skole

Historie

Den aller første skolen i Trosvikområdet var Vestli skole, som ble bygget i 1892. Den innholdt to klasserom og lærerbolig. Før den tiden gikk elevene fra Trosvik på Trara skole. I 1906 ble så gamle Trosvik skole bygd og var eneste skole fram til 1961. Gamle Trosvik skole ble oppført etter tegning av statskonduktør Petter Hoffstad. Den gamle skolen er i dag en «Do Re Mi» barnehage.
Den nye Trosvik skole ble bygd i 1961. På grunn av stort elevtall ble også den gamle skolen i flere år brukt i tillegg, som avlastning for småskoleelevene og skolefritidsordningen (SFO).
Våren 2003 startet en fullstendig rehabilitering av bygningen fra 1961. Det ble sluttført ved årsskiftet 2004-2005. Innvielsen av den utbygde og rehabiliterte Trosvik skole fant sted 31. mars 2005. Vinteren 2008 fikk skolen også et auditorium, og den har pr. 2009 åtte arbeids- og hobbyrom.
SFO ved Trosvik skole har 15 ansatte. På 2000-tallet økte antall elever ved SFO fra 125 til 190 barn.
Det er økt behov for skoleplass i bydelen, og det ble tidlig knapt med plass. Skolen fikk to brakker høsten 2009 og ytterligere to brakker i 2010. Skolen har dermed ni klasserom i brakker.
I mer enn 20 år har Fredrikstad kommune hatt vennskapsarbeid med San Martin i Guatemala. Trosvik skole har vert med fra begynnelsen. Hvert år setter skolen San Martin på timeplanen, blant annet ved at de inviterer folk som nylig har besøkt landet og kan fortelle fra landet. Skolens årlige loppemarked er også en tradisjon. Pengene går til skolestipend til barn og ungdom i San Martin der foreldrene ikke har råd til å betale for skolegang.
Sløvåg

Industri

På grunn av sin sentrale beliggenhet i forhold til Mongstad har Sløvåg fra slutten av 1980-tallet hatt kraftig industriell vekst.
De første som etablerte seg i området var Wergeland-konsernet med sin sementvareproduksjon i 1987 og behandlingsanlegg for oljeholdig avfall i 1992. I 1994 startet de et av Nord-Europas største steinknuserverk på området (Halsvik Aggregates).
Andre bedrifter som er etablert er bl.a. Baker Oil Tools, Johnny Birkeland Transport, Birkeland Entrepenørforretning og Vest Tank (senere Alexela).
Det er også et lagringsanlegg for lavradioaktivt avfall i området.
Vannmaurløver

Utseende

Middelsstore til ganske store (forvingens lengde 15–30 mm), spinkle nettvinger, vingene brede med ulike slags fargemønstre.
Larvene er avlange, mer eller mindre spoleformede med tydelig avsatt hode og forholdsvis lange, tynne bein. Munndelene er utviklet til et par lange, tynne, fremoverrettede stiletter.

Liv og utvikling

Vannmaurløver har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre.  De voksne insektene, som flyr om dagen eller i skumringen, er rovdyr som spiser små leddyr, men også pollen.
Larvene lever mest under steiner på bredden av elver og bekker, men kan også finnes under løs bark. Lite er kjent om biologien deres, men de er rovdyr.

Utbredelse

Familien ser ut til å finnes i alle verdensdeler bortsett fra Nord-Amerika. Det største mangfoldet har denne gruppen i Australia. I Europa finnes det tre arter av slekten Osmylus, én av dem så langt sør som i Sør-Sverige.

Fossiler

Familien er kjent fra fossiler så tidlig som tidlig kritt, der slekten Cretosmylus Markarkin, 2008 nylig ble beskrevet.
En enda eldre slekt er Palaeothyridosmylus Wang, Lie & Ren, 2009 fra midtre jura, Kina. Denne ser ut til å passe inn i den fortsatt artsrike undergruppen Spilosmylinae.
William Shepherd

Trivia

Da Shepherd i sin tid satt foran opptakskomiteen til NASA og ble intervjuet som potensiell astronaut, ble han stilt spørsmål: «Hva er det du gjør bedre enn alle andre?». Eks-SEAL-soldaten Shepherd skal så ha svart: «Jeg dreper folk med kniv».
Tromøy skogeierlag

Tromøy skogeierlag ble stiftet 18. mars 1959 i daværende Tromøy kommune (nå Arendal kommune). Første formann var Sigurd Vågsnes.
Laget var tilknyttet Nidarå Tømmersalslag. Tromøy skogeierlag ble slått sammen med Moland skogeierlag i 1995.

Arkivet

Arkivet etter Tromøy skogeierlag befinner seg på Kuben i Arendal. Arkivet omfatter en møtebok fra lagets virksomhetstid, 1959–1995.
Anguimorpha

Systematikk og evolusjon

Følgende kladogram bygger på en morfologisk studie av nålevende og utdødde arter publisert av Jack L. Conrad i 2008. Bare et utvalg av utdødde taksoner fra studien er tatt med, og er da merket med et kors (†). Nålevende taksoner er vist ned til slektsnivå, unntatt stålormene der en bare viser familien. Conrad antar at aigialosaurene er en parafyletisk gruppe, og hans Mosasauria omfatter blant annet Dolichosaurus, aigialosaurer og mosasaurer. Det er usikkert om Mosasauriformes hører til Goannasauria, eller om de er utenfor Varanoidea.
Tidligere systematikere har samlet alle arter som ikke tilhører Platynota, i den parafyletiske gruppen Diploglossa. Ofte blir Anniella og den utdødde Apodosauriscus plassert i en egen familie, Annielidae, men Anniella står morfologisk svært nær stålormslekten Anguis. Kinesisk krokodilleøgle (Shinisaurus) blir ofte plassert i Xenosauridae, men både morfologiske og molekylære data viser at den må regnes til Platynota. Den øreløse varanen (Lanthanotus) har hatt en usikker posisjon, men det er nå vist at den er søsterarten til varanene.
Anguimorpha
 ├─Eolacerta †
 └─Anguiformes
    ├─┐
    │ ├─Carusioidea
    │ │  ├─Carusia † 
    │ │  └─xenosaurier (Xenosauridae)            
    │ │     ├─Restes †
    │ │     └─┐                 
    │ │       ├─Xenosaurus
    │ │       └─Exostinus †
    │ └─stålormer (Anguidae)
    └─Platynota
       ├─Shinisauria
       │  └─Shinisauridae
       │     ├─Bahndwivici ammoskius †
       │     └─kinesisk krokodilleøgle
       └─Varanoidea 
          ├─Monstersauria
          │  ├─Gobiderma pulchrum †
          │  └─giftøgler (Helodermatidae)
          │     ├─Eurheloderma gallicum †
          │     └─Heloderma
          ├─Goannasauria 
          │  └─Varaniformes  
          │     ├─Telmasaurus grangeri †
          │     └─varanfamilien (Varanidae)
          │        ├─Lanthanotinae
          │        │  ├─øreløs varan
          │        │  └─┐                 
          │        │    ├─Cherminotus †
          │        │    └─Aiolosaurus †
          │        └─Varaninae
          │           ├─Saniwa ensidens †             
          │           └─varaner (Varanus)
          └─? Mosasauriformes †
               ├─Eosaniwa †
               └─┐                 
                 ├─Paravaranus †
                 └─Mosasauria †
Bent Sølves

Bent Sølves (etablert 1967 i Oslo, endte 1. mai 1969 i Drammen) var et norsk popjazz-orkester, kjent fra fjernsyn og plateutgivelser, samt fra flystyrten der fem av de seks medlemmene omkom.
Det ble startet av Kjell Karlsen som tillegg til hans allerede populære Kjell Karlsens orkester. Terje Fjærn ble engasjert som leder, og de debuterte for Kirsti Sparboe (Skien, 1967) og hadde lengre engasjement blant annet ved Astoria i Trondheim og Hotel Viking i Oslo. Ellers bestod det av Knut Riisnæs og Mikkel Flagstad (saxofon), Ole Jacob Hansen (trommer), Kåre Furuholmen (trompet) (far til Magne Furuholmen), Magne Henriksen (orgel og gitar), og tidvis vokalister som Kjell Grunnteig.
Fjærn tok med seg Riisnæs, Hansen og Henriksen (samt Carl Magnus Neumann) og startet eget orkester i desember 1968. For Bent Sølves overtok da Furuholmen som leder og engasjerte (den fra Melodi Grand Prix kjente) tannlegeassistenten Vigdis Mostad fra Orkanger som vokalist. Andre medlemmer som etter hvert kom til var de tre Molde-musikerne Bjørn Solstad, Svein Jens Thorsø og Geir Schumann piano.
Orkesterets ferd endte med Bent Sølves-ulykken. På vei til spillejobb i klubben Lorry i Linköping gjorde dårlig vær at flyet snudde og gikk i spinn i en flystyrt ved Holmen i Drammen rundt kl. 15.00 den 1. mai 1969. Alle omkom (piloten, Furuholmen, Mostad, Schumann, Solstad og Thorsø), noe som ble bivånet av blant andre Morten Harket. Flagstad, som hadde flyskrekk, kjørte bil og var ikke med.
Bandets siste spillejobb var Hotel Viking to dager tidligere, og det hadde akkurat ferdigstilt en plateinnspilling, Anita Hegerlands debut-EP Albertino (Nor-Disc, 1969). Bent Sølves bidro også til en utgivelse av Fredrik Friis (1969).
Ullvier

Utbredelse

Ullvier vokser i Nord-Europa og er i Norden utbredt nordover fra Telemark og Härjedalen, i Finland kun i nord. Den vokser også på hele Island og Færøyene. Den er en typisk skogs- og fjellart og trives i høyden, bare i Nord-Norge går den ned til kysten.
Det estetiske stadium

Det estetiske stadium er ifølge Søren Kierkegaards filosofi det første av de tre stadier i på veien mot full personlig frihet. Dette stadiet kjennetegnes ved hedonisme (i sin videste forstand) og egoisme kombinert ved manglende forståelse av det frie valg. Det estetiske stadium ender i kjedsomhet, ofte kompensert for ved stadige miljøendringer, og til slutt en følelse av håpløshet. Kun ved et brudd med det estetiske stadium kan personen komme videre. Dette bruddet, som kjennetegnes ved troskap til en bestemt rolle i personens private og/eller offentlige sfære såvel som ved bevisste valg mellom det gode og det onde, fører personen videre til det etiske stadium.
Bjørn Kjos

Karriere

Kjos var jagerpilot ved 334 skvadron i Bodø i seks år, der han fløy Lockheed F-104 Starfighter og Northrop F-5 Freedom Fighter.
Han har også cand.jur., har vært dommerfullmektig, har arbeidet ti år som advokat med skipsfart som spesialfelt, og har bakgrunn som både forretningsadvokat og næringslivsleder. 
Fra 2002, da Kjos ble administrerende direktør i Norwegian, startet selskapet lavprisruter, først i Norge og seinere utenlands. Selskapet hadde kraftig vekst under Kjos’ ledelse. Selskapet har gjort, og gjør (2017), store innkjøp av nye fly.
Bjørn Kjos fratrådte som konsernsjef den 11. juli 2019 etter 17 år i jobben. Ved fratredelsen uttalte han at det ikke er naturlig å sitte som konsernsjef når man har gått inn i 70-årene.
Bjørn Kjos har i sin periode som konsernsjef ledet selskapet fra å være en liten aktør i det norske markedet med fire fly og 130 ansatte til å bli et globalt lavprisselskap. I dag har selskapet over 11.000 ansatte og 162 fly i flåten, med en rekke fly i bestilling.
Bjørn Kjos er fra juli 2019 rådgiver for styret i selskapet. Han skal konsentrere seg om noen utvalgte prosjekter som «vil være av stor betydning for Norwegian fremover».
Kjos er også største eier i Norwegian.
Han debuterte som forfatter i 2006 med spionthrilleren Murmanskaffæren og i 2015 kom selvbiografien Høyt og lavt.
Spilophora

Utseende

Middelsstore, brede, omtrent hjerteformede sett ovenfra, blanke skjoldbiller, vanligvis gul- eller rødaktige med svarte tegninger på dekkvingene, pronotum kan også være svart. Antennene er tynne og forholdsvis lange, hodet fremstrakt. Pronotum er rundet, mye bredere enn langt men betydelig smalere enn dekkvingene, som har fine punktrader og er brede og rundede.

Levevis

Larvene er bladminerere på en rekke ulike enfrøbladete planter.

Utbredelse

Slekten er utbredt i Sør-Amerika, fra Colombia i nord til Bolivia i sør.
Colonia Lavalleja

Historie

Colonia Lavalleja ble grunnlagt i 15. mars 2010.

Regjeringen

Ordføreren (alcalde) i kommunen er Wilson Sena (2010-2015).
Haruspex (slekt)

Utseende

Middelsstore, slanke, brune trebukker, ofte med to par lyse flekker på dekkvingene. Antennene er omtrent så lange som kroppen. Pronotum er rundet, dekkvingene parallellsidige.

Utbredelse

Slekten er utbredt i Mellom- og Sør-Amerika.
Modesto

Jordbruk

Rundt Modesto ligger det store områder med dyrket mark. Jordbruksområdet rundt Modesto har den sjette største jordbruksproduksjonen i California, som består for det meste av melk, mandler, kylling, storfekjøtt og valnøtter. Jordbruksområdet hadde en fortjeneste på 2,5 milliarder US dollar i 2007.
Seriell port

Innen databehandling er en seriell port det fysiske grensesnittet for seriell kommunikasjon, altså informasjonsoverføringer inn eller ut en bit om gangen (i motsetning til en parallell port). Gjennom mesteparten av datamaskinens historie ble data overført via serielle porter til enheter som modemer, terminaler og andre ulike enheter. Selv om også andre grensesnitt som Ethernet, FireWire og USB sender data som en serie, brukes begrepet "seriell port" som regel om maskinvare mer eller mindre i samsvar med RS-232-standarden, ment til å kommunisere med et modem eller en lignende elektronisk enhet. Moderne datamaskiner uten serielle porter kan kreve serial-til-USB-adaptere for å tillate kompatibilitet med RS-232-kontrolleren. Serielle porter brukes fortsatt i applikasjoner som industrielle automasjonssystemer, vitenskapelige instrumenter, kassesystemer i butikker og i noen industri-og forbrukerprodukter.
Longhua (Chengde)

Longhua (kinesisk: 隆化县; pinyin: Lónghuà Xiàn) er et fylke i provinsen Hebei i Folkerepublikken Kina. Det er underlagt byprefekturet Chengde.
I 1999 hadde det en befolkning på 334 958 innbyggere.
Total Drama Action

Total Drama Action er en sesong av den canadiske animerte Reality-TV-serien Total Drama Island som sendes på Cartoon Network. Den hadde premiere 10. september 2009 og sluttet 2. september 2010. Den forsetter med Total Drama World Tour. Serien ble skapt av Jennifer Pertsch og Tom McGillis.

Handling

De 14 deltagerne som returnerer fra forrige sesong, Gwen, Trent, Heather, Lindsay, Owen, Beth, DJ, E-Scope (egentlig Izzy), Harold, Duncan, Geoff, Bridgette, Justin og Leshawna, ankommer et forlatt filmsett i Toronto i Canada. Chris er fremdeles programleder og Chef er fremdeles kokk. Deltagerne skal kjempe mot hveandre i utfordringer basert på forskjellige filmsjangere. Marshmellow seremoniene heter Gylden Chris seremonier hvor de ikke utstemte deltagerne får skjokkoladetrukne Chrisfigurer i gullpapir kalt Gylden Chris, og den utstemte må ta Skammensvei og ta Taperbilen, også kalt Taperlimoen. De stemmer med maskiner. Deltagerne blir delt inn i to lag: Hylende Nikkere og Dødelige Riggere. Hvis det er premieutfordring får vinnerlaget en premie, mens taperlaget slipper å stemme ut noen. Senere starter Bridgette og Geoff, de to første utstemte, showet "TDA: Hva skjedde?", også kalt "TDA: Etterspillet", med de 8 utstemte deltagere fra forrige sesong, Ezekiel, Eva, Noah, Katie, Tyler, Cody, Sadie og Courtney, som kommentatorer, fans som publikum, og utstemte gjester fra denne sesongen. Senere i serien kommer deltageren Courtney inn i serien etter en rettssak fordi hun ble stemt ut urettferdig sist sesong. Denne sesongen er den første som har dobbeltelimineringer. Vinneren får en million dollars.
Walkabout Rocks

Walkabout Rocks er et fremtredende fjellparti langs Ingrid Christensen Kyst i Antarktis, beliggende ved den nordøstre enden av Vestfold Hills, om lag én kilometer sør for Wyatt Earp Islands. Området ble kartlagt basert på flyfotografering foretatt under Thorshavn-ekspedisjonen 1936–37. Hubert Wilkins landet her i 11. januar 1939 med flyet «Wyatt Earp». Walkabout Rocks ble igjen besøkt i mai 1957 av en australsk ekspedisjon, og dokumenter lagt igjen i 1939 ble funnet. Disse dokumentene var pakket inn i et ekspemplar av Australian Geographical Magazine Walkabout, derav navnet. En steinvarde oppført av Wilkins sammen med en boks som rommer en beskrivelse av hans visitt er oppført på Antarktistraktatens liste over historiske steder og kulturminner i Antarktis.
The Long Memory

Mottakelse

Filmanmelderen i The Times fant filmen litegrann kjedelig og pompøs, men gav regissøren ros for «effektiv bruk av filmens naturlige bakgrunn, gjørmen og trøstesløsheten i slamområdene i Themsenestuaret.»
Elevenes Hovedforbund

Aktivitet

Det er per i dag (2010) ingen aktivitet i organisasjonen.
Fossile døgnfluer

Utseende

De fossile døgnfluene skiller seg ikke vesentlig fra de moderne i utseende - de er middelsstore til store insekter med ett eller to par vinger med tett årenett, der det første paret er mer eller mindre trekantede, det andre paret mye mindre, noen ganger helt manglende. Kroppen var spinkel og skjør, hodet lite med reduserte munndeler, oftest store fasettøyne og korte, børstelignende antenner. Beina var lange og tynne, særlig forbeina, og bakkroppen hadde to eller tre lange haletråder. Nymfene var avlange dyr med forholdsvis lange bein, trakégjeller langs bakkroppen og tre haletråder.

Levevis

Det er all grunn til å tro at de utdødde døgnfluene hadde lignende levevis som de nålevende, med nymfer som var vannlevende bunndyr og kortlivede voksne som ikke tok næring til seg.

Fossiler

Fossiler av døgnfluer er kjent tilbake til Perm-tiden, men det er mulig at noen primitive, flygende insekter fra Karbon også bør regnes som døgnfluer. Da nymfestadiet er langlivet og lever i ferskvann er nymfer vanlig som fossiler, men det finnes også en god del fossile voksne eksemplarer.
Radio 1 (Norge)

Radio 1 Bergen

I januar 2012 ble konsesjon gitt til SBS Radio for «å sende Radio 1 Bergen på DAB i riksnettet [- ut året]. Det betyr at det nå er riksdekkende DAB-kanaler i Norge», skrev radioassistent.no.
Puddefjord Radio byttet navn til Radio 1 i 1989. Men da Radio 1 og den andre store lokalradioen i Bergen «P3» slo seg sammen i selskapet Bergensnettet AS i 1991, overtok P3 navnet Radio 1, siden NRK satt på navnerettighetene til «P3». Puddefjord Radio tok samtidig tilbake sitt gamle navn. Radio 1 Bergen ble etter hvert solgt, og byttet navn til Radio 1 Hits.

Bemanning

Erik Hanøy var ansatt fra da Radio 1 overtok sendetiden til Bergen Lokal i 1992, til 2013.. Andre profilerte navn på Radio 1 Bergen var Bjarte Trettenes (nå i TV 2), Marianne Moe (Radio Norge) og Leif Morten Synnevåg. 
31. desember 2015 avviklet Radio 1 sitt kontor i Bergen, og programleder Tommie Terkelsen som har jobbet i radioen i over 30 år, sluttet i sin jobb.

Radio 1 Oslo

I 2004 var kanalen størst av alle norske lokalradioer.
Status per mai 2010 var at Radio 1 allerede «mistet sin opprinnelige frekvens i den siste konsesjonsrunden», og «Radio 1 Hits hadde sendt fra Ski på Fm 103,4» med dårligere dekning av Oslo enn ved bruk av forrige frekvens; Det var dessuten blitt avtalt at Radio 1 Hits skulle sendes - deler av døgnet - på Radio Pluss' allmennkonsesjonen for Oslo på F.m 101.1 Mhz.
DAB-sendingene for lokalradiostasjoner i Oslo startet i september 2013, og Radio 1 Oslo var blant de sju første lokalradiokanalene som ble lansert.
Bemanningen til Radio 1 i Oslo besto blant annet av  Bjørn Faarlund, Stein Johnsen og Jørgen Slips.
Roskosmos

Den føderale russiske romorganisasjonen (russisk: Федеральное космическое агентство России), mest kjent som Roskosmos eller RKA, er den nasjonale romorganisasjonen i Russland. Roskosmos er en videreføring av en etat som ble opprettet i 1992 etter oppløsningen av Sovjetunionen. Hovedkontoret ligger i Moskva, men hoveddelen av aktivitetene til Roskosmos finner sted i Stjernebyen like ved.
Roskosmos er en av bidragsyterne til Den internasjonale romstasjonen (ISS), og har så langt skutt opp Zarja, den første modulen av romstasjonen, og Zvezda. Zarja ble bygget og skutt opp av Russland, men er finansiert og eiet av USA. Roskosmos bidrar forøvrig med forsyninger og transport av kosmonauter og astronauter med romfartøyene Soyuz-TMA og Progress.
Sammen med Den europeiske romfartsorganisasjon arbeider Roskosmos med prosjektet Mars-500, som er en simulering av en romferd til Mars.
Kroměříž

Historie

Kroměříž vokste frem som en markedslandsby. I 1110 ble den kjøpt av Biskopen av Olomouc. Det var biskopen Bruno von Schaumburg (1241 - 1281) som gjorde Kroměříž til sentrum for de biskoplige besittelser i Mähren. Han begynte byggingen av flere av de lokale byggverkene, slik som slottet, katedralen og forsvarsverkene. Senere biskoper har utvidet og befestet byen, de utvidet også slottet.
Kroměříž ble rammet hardt under tredveårskrigen og plyndret gjentatte ganger av svenske tropper. Samtidig ble byen også rammet av pestutbrudd. Etter krigen ble byen gjenoppbygget av biskop Karl II von Liechtenstein-Kastelkorn. Karl II utvidet slottet og bygget lysthagen som også er innskrevet sammen med slottet på verdensarvlisten.
I 1848 og 1849 var Kroměříž vertskap for det østerrikske Kremsier parlamentet som var ett forsøk på å gjøre Østerrike til et konstitusjonelt monarki i etterkant av revolusjonene i 1848. Parlamentet utformet den svært kortvarige Kremsiergrunnloven og ble så oppløst.
Mobile Riverine Force

Mobile Riverine Force (MRF) var et amfibieforband som ble opprettet under Vietnamkrigen som et samarbeid mellom U.S. Navy og U.S. Army for å kunne operere i de store elve- og myrområdene i Syd-Vietnam.

Bakgrunn

På 1960-tallet hadde U.S. Navy ingen erfaring med elvekrigføring. Det var en type operasjoner som marinen ikke hadde utført siden Den amerikanske borgerkrigen. Men ettersom nesten hele den sydlige tredjedelen av Vietnam var gjennomkrysset av elver og kanaler, var det et stort behov for et amfibieforband som kunne kjempe og forflytte seg i den typen terreng. Man tok derfor til seg de franske erfaringene fra Indokinakrigen og begynte å bygge opp en flåtestyrke bestående av små patruljebåter, landingsbåter, torpedobåter, luftputebåter og monitorer. Armeen stilte 9. infanteridivisjons 2. brigade til rådighet. Det drøyet dog til 1968 før man oppnådde full styrke.